ddrg/super_eurlex huggingface dataset:
Oficialusis leidinys L 112 , 03/05/1994 p. 0032 - 0032

specialusis leidimas suomių kalba: skyrius 3 tomas 57 p. 0055

specialusis leidimas švedų kalba: skyrius 3 tomas 57 p. 0055



Komisijos reglamentas (EB) Nr. 1026/94 1994 m. gegužės 2 d. iš dalies keičiantis Reglamentą (EEB) Nr. 1538/91, nustatantį išsamias Reglamento (EEB) Nr. 1906/90 dėl tam tikrų prekybos paukštiena standartų įgyvendinimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos reglamentą (EEB) Nr. 1906/90 dėl tam tikrų prekybos paukštiena standartų [1] su paskutiniais pakeitimais, padarytais Reglamentu (EB) Nr. 3204/93 [2], ypač į jo 9 straipsnį, kadangi Komisijos reglamente (EEB) Nr. 1538/91 [3] su paskutiniais pakeitimais, padarytais Reglamentu (EEB) Nr. 2891/93 [4], yra nurodyta Bendrijos etaloninė laboratorija, atsakinga už vandens kiekio sušaldytuose ir greitai sušaldytuose viščiukuose tikrinimą, ir jos kompetencija bei uždaviniai; kadangi reikia nustatyti Bendrijos finansinę pagalbą tam, kad Bendrijos etaloninė laboratorija galėtų vykdyti jai nustatytus uždavinius; kadangi Bendrijos finansinė parama iš pradžių turėtų būti numatyta trejiems metams; kadangi bus iš naujo nagrinėjama, ar nereikėtų pratęsti paramos teikimą dar nepasibaigus pradiniam laikotarpiui; kadangi Europos bendrija ir Bendrijos etaloninė laboratorija turėtų sudaryti sutartį, kurioje numatytų finansinės paramos mokėjimo sąlygas; kadangi Paukštienos ir kiaušinių vadybos komitetas nepateikė savo nuomonės per jo pirmininko nustatytą laiką, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1538/91 14a straipsnis papildomas šia 14 dalimi: "14. Bendrija trejiems metams suteikia Bendrijos etaloninei laboratorijai "Het Spelderholt", Centre for Poultry Research and Information Services, Beekbergen, the Netherlands, 75000 ekiu finansinę paramą, kad ji baigtų vykdyti IX priedo 1 dalies uždavinius. Finansinė parama etaloninei laboratorijai mokama, atsižvelgiant į sutarties, kurią Europos Bendrijos vardu sudarė Komisija ir laboratorija, sąlygas. Žemės ūkio generalinio direktorato generalinis direktorius įgaliojamas pasirašyti sutartį Komisijos vardu" . 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1994 m. gegužės 2 d. Komisijos vardu René Steichen Komisijos narys [1] OL L 173, 1990 7 6, p. 1. [2] OL L 289, 1993 11 24, p. 3. [3] OL L 143, 1991 6 7, p. 11. [4] OL L 263, 1993 10 22, p. 12. --------------------------------------------------
Oficialusis leidinys L 330 , 02/12/1997 p. 0012 - 0012



Komisijos reglamentas (EB) Nr. 2390/97 1997 m. gruodžio 1 d. iš dalies keičiantį Reglamentą (EEB) Nr. 2213/83, nustatantį svogūnų ir salotinių cikorijų kokybės standartus EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1], ypač į jo 2 straipsnio 2 dalį, kadangi 1995 m. spalio 10 d. Komisijos reglamentas (EB) Nr. 2448/95, pakeičiantis Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [2] I priedą, nustatė naujus KN kodus; kadangi dėl to svogūnų ir salotinių cikorijų apibrėžimas 1983 m. liepos 28 d. Komisijos reglamente (EEB) Nr. 2213/83, nustatančiame svogūnų ir salotinių cikorijų kokybės standartus [3], su paskutiniais pakeitimais, padarytais Reglamentu (EB) Nr. 888/97 [4], turi būti papildytas naujais duomenimis; kadangi verslininkai įvairiai interpretuoja Reglamento (EEB) Nr. 2213/83 nuostatą dėl svogūnų ataugų; kadangi Reglamentas (EEB) Nr. 2213/83 turėtų būti pakeistas, įterpiant atitinkamą apibrėžimą; kadangi šiame reglamente nurodytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2213/83 iš dalies pakeičiamas taip: 1. 1 straipsnio 1 pastraipa keičiama šia pastraipa: "Svogūnų prekybos standartai, nurodyti KN kodo 07031019 pozicijoje, ir salotinių cikorijų prekybos standartai, nurodyti KN kodo 07052100 pozicijoje, yra tokie, kokie nurodyti jų I ir II prieduose." 2. I priedas iš dalies pakeičiamas taip: II skyriaus (nuostatos dėl kokybės) B dalyje: - i punkto antros pastraipos antra įtrauka keičiama taip: - "— be jokių ataugų (be išoriškai matomų daigų)," - ii punkto antros pastraipos antra įtrauka keičiama taip: - "— vos matomi ataugų ženklai (ne daugiau kaip 10 % viso kiekio arba svorio vienoje dėžėje),". 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. gruodžio 1 d. Komisijos vardu Franz Fischler Komisijos narys [1] OL L 297 1996 11 21, p. 1. [2] OL L 259, 1995 10 30, p. 1. [3] OL L 213, 1983 8 4, p. 13. [4] OL L 126, 1997 5 17, p. 11. --------------------------------------------------
Oficialusis leidinys L 133 , 07/05/1998 p. 0010 - 0011



Komisijos reglamentas (EB) Nr. 954/98 1998 m. gegužės 6 d. papildantis Reglamento (EB) Nr. 2301/97 dėl tam tikrų pavadinimų įtraukimo į "Specifinių savybių sertifikatų registrą", numatytą Tarybos reglamente (EEB) Nr. 2082/92 dėl žemės ūkio ir maisto produktų specifinių savybių sertifikatų, priedą (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2082/92 dėl žemės ūkio ir maisto produktų specifinių savybių sertifikatų [1], ypač į jo 9 straipsnio 1 dalį, kadangi pagal Reglamento (EEB) Nr. 2082/92 7 straipsnį valstybės narės Komisijai padavė paraiškas dėl tam tikrų pavadinimų – specifinių savybių sertifikatų – užregistravimo; kadangi tokiu būdu užregistruotus pavadinimus leidžiama vartoti kartu su jiems skirtu patvirtinimu, kad tai – "garantuotas tradicinis gaminys"; kadangi šio reglamento priede nurodytus pavadinimus paskelbus Europos Bendrijų oficialiajame leidinyje [2], Komisija gavo pagal minėto reglamento 7 straipsnį pareikštą protestą, kuris vėliau buvo atsiimtas; kadangi dėl to tuos pavadinimus galima įtraukti į "Specifinių savybių sertifikatų registrą" ir tokiu būdu juos saugoti visoje Bendrijoje kaip garantuotus tradicinius gaminius; kadangi Komisijos reglamento (EB) Nr. 2301/97 [3] priedą reikia papildyti šio reglamento priedu, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2301/97 priedas papildomas šio reglamento priede nurodytais pavadinimais ir pagal Reglamento (EEB) Nr. 2082/92 9 straipsnio 1 dalį jie įrašomi į "Specifinių savybių sertifikatų registrą". 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. gegužės 6 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL C 21, 1997 1 21, p. 5–16. [3] OL L 319, 1997 11 21, p. 8. -------------------------------------------------- PRIEDAS - "Kriek", "Kriek-Lambic", "Framboise-Lambic", "Fruit-Lambic"/"Kriek", "Kriekenlambiek", "Frambozenlambiek", "Vruchtenlambiek" (Reglamento (EEB) Nr. 2082/92 13 straipsnio 1 dalis) [1]. - "Lambic", "Gueuze-Lambic",/"Geuze"/"Lambiek", "Geuze-Lambiek", "Geuze" (Reglamento (EEB) Nr. 2082/92 13 straipsnio 1 dalis) [2]. [1] Pagrindiniai specifikacijų punktai pateikti OL C 21, 1997 1 21, p. 5–16. [2] Pagrindiniai specifikacijų punktai pateikti OL C 21, 1997 1 21, p. 5–16. --------------------------------------------------
Oficialusis leidinys L 175 , 19/06/1998 p. 0007 - 0008



Komisijos reglamentas (EB) Nr. 1265/98 1998 m. birželio 18 d. papildantis Reglamento (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr.2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 6 straipsnio 3 ir 4 dalis, kadangi pagal Reglamento (EEB) Nr. 2081/92 5 straipsnį Prancūzija ir Portugalija Komisijai pateikė paraiškas dėl tam tikrų pavadinimų užregistravimo geografinėmis nuorodomis arba kilmės vietos nuorodomis; kadangi pagal minėto reglamento 6 straipsnio 1 dalį buvo nustatyta, kad šios paraiškos atitinka visus nurodytus reikalavimus, visų pirma, jose pateikta visa minėto reglamento 4 straipsnyje numatyta informacija; kadangi šio reglamento priede išvardytus pavadinimus paskelbus Europos Bendrijų oficialiajame leidinyje [3], Komisija negavo nė vieno pagal to reglamento 7 straipsnį pareikšto protesto; kadangi dėl to šiuos pavadinimus reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu saugoti visoje Bendrijoje kaip saugomas kilmės vietos nuorodas ar geografines nuorodas; kadangi šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 195/98 [5], priedą, PRIĖMĖ ŠĮ REGLAMENTĄ: 1 straipsnis Šio dokumento priede išvardyti pavadinimai įtraukiami į Reglamento (EB) Nr. 2400/96 priedą ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" įrašomi kaip saugomos kilmės vietos nuorodos (SKVN)) ir saugomos geografinės nuorodos (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. birželio 18 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 156, 1997 6 13, p. 10. [3] OL C 273, 1997 9 9, p. 4. [4] OL L 327, 1996 12 18, p. 11. [5] OL L 20, 1998 1 27, p. 20. -------------------------------------------------- PRIEDAS 1. EB sutarties II priede išvardyti žmonėms vartoti skirti produktai Mėsos produktai: PORTUGALIJA: Salpicão de Vinhais (SGN) Chouriça de Carne Vinhais or Linguiça de Vinhais (SGN) Sūriai: PORTUGALIJA: Queijo do Pico (SKVN) 2. Reglamento (EEB) Nr. 2081/92 I priede išvardyti produktai Šviežia žuvis, moliuskai ir vėžiagyviai bei… produktai: PRANCŪZIJA: Coquille St. Jacques des Côtes d’Armor (SGN) --------------------------------------------------
Oficialusis leidinys L 080 , 25/03/1999 p. 0008 - 0008



Komisijos reglamentas (EB) Nr. 630/1999 1999 m. kovo 24 d. iš dalies keičiantis Reglamentą (EB) Nr. 919/94, nustatantį išsamias Tarybos reglamento Nr. 404/93 taikymo taisykles, susijusias su bananų augintojų organizacijomis EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1] su paskutiniais pakeitimas, padarytais Reglamentu (EB) Nr. 1637/98 [2], ypač į jo 9 straipsnį, kadangi Komisijos reglamentas (EB) Nr. 919/94 [3] nustato detalias taisykles, reglamentuojančias bananų augintojų organizacijų pripažinimą ir jų funkcionavimo būdus; kadangi siekiant užtikrinti, kad tokios organizacijos būtų stabilios ir pasiektų savo ekonominius tikslus, pirmiau nurodyto reglamento 5 straipsnyje nustatomas trumpiausias periodas, per kurį šie augintojai turi įsipareigoti išbūti organizacijos nariais, ir trumpiausias periodas, prieš kurį jie turi pranešti apie savo ketinimą išstoti iš organizacijos; kadangi patirtis rodo, kad tos nuostatos yra per daug griežtos; kadangi norint palengvinti atskiriems augintojams tapti nariais ir padėti augintojų organizacijoms geriau funkcionuoti, trumpiausias narystės laikotarpis ir pranešimo apie išstojimo periodas turėtų būti trumpesni; tuo klausimu turėtų būti priimtos nuostatos, taikomos šviežių vaisių ir daržovių sektoriui; kadangi valstybėms narėms taip pat turėtų būti suteikta galimybė nustatyti ilgesnį buvimo narystėje laikotarpio minimumą; kadangi pirmiau nurodyto reglamento 5 straipsnį būtina atitinkamai pakeisti; kadangi šiame reglamente numatytos priemonės atitinka Bananų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 919/94 5 straipsnio c punktas pakeičiamas taip: "c) kiekvienas narys įsipareigoja priklausyti augintojų organizacijai bent vienerius metus ir ne vėliau kaip iki gegužės 31 d. raštu pranešti apie ketinimą išstoti; išstojimas įsigalioja nuo kitų metų sausio 1 d. Valstybės narės gali nustatyti ilgesnį buvimo narystėje laikotarpio minimumą; tuo atveju jos apie tai praneša Komisijai. Augintojų organizacijų įstatuose gali būti numatytas ilgesnis įspėjimo laikotarpis iki įsigaliojant išstojimui iš organizacijos." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. kovo 24 d. Komisijos vardu Franz Fischler Komisijos narys [1] OL L 47, 1993 2 25, p. 1. [2] OL L 210, 1998 7 28, p. 28. [3] OL L 106, 1994 4 27, p. 6. --------------------------------------------------
Oficialusis leidinys L 180 , 19/07/2000 p. 0017 - 0018



Komisijos Reglamentas (EB) Nr. 1566/2000 2000 m. liepos 18 d. iš dalies keičiantis Reglamentą (EEB) Nr. 94/92, nustatantį išsamias Tarybos reglamente (EEB) Nr. 2092/91 numatytos importo iš trečiųjų šalių tvarkos įgyvendinimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 1437/2000 [2], ypač į jo 11 straipsnio 1 dalies a punktą, kadangi: (1) Reglamento (EEB) Nr. 2092/91 11 straipsnio 1 dalis nustato, kad iš trečiosios šalies importuojami produktai gali būti parduodami tik tada, kai jie yra kilę iš trečiosios šalies, nurodytos sąraše, sudarytame remiantis to straipsnio 2 dalyje nustatytomis sąlygomis. Šis sąrašas yra nustatytas Komisijos reglamento (EEB) Nr. 94/92 [3] su paskutiniais pakeitimais, padarytais Reglamentu (EB) Nr. 548/2000 [4], priede. (2) Australijos valdžios institucijos, remdamosi Reglamentu (EEB) Nr. 94/92, paprašė Komisijos įtraukti naują kontrolės ir sertifikavimo įstaigą. (3) Australijos valdžios institucijos pateikė Komisijai visas būtinas garantijas ir informaciją, kad naujoji kontrolės bei sertifikavimo įstaiga atitinka Reglamento (EEB) Nr. 2092/91 11 straipsnio 2 dalyje nustatytus kriterijus. (4) Šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 94/92 priedas iš dalies keičiamas pagal šio reglamento priedą. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. liepos 18 d. Komisijos vardu Franz Fischler Komisijos narys [1] OL L 198, 1991 7 22, p. 1. [2] OL L 161, 2000 7 1, p. 62. [3] OL L 11, 1992 1 17, p. 14. [4] OL L 67, 2000 3 15, p. 12. -------------------------------------------------- PRIEDAS Australijai skirto teksto 3 punktas pakeičiamas taip: "Kontrolės įstaigos: - Australian Quarantine Inspection Service (AQIS) (Department of Agriculture, Fisheries and Forestry) - Bio-dynamic Research Institute (BDRI) - Biological Farmers of Australia (BFA) - Organic Vignerons Association of Australia Inc. (OVAA) - Organic Herb Growers of Australia Inc. (OHGA) - Organic Food Chain Pty Ltd (OFC) - National Association of Sustainable Agriculture, Australia (NASAA)" --------------------------------------------------
Oficialusis leidinys L 153 , 08/06/2001 p. 0012 - 0012



Komisijos reglamentas (EB) Nr. 1121/2001 2001 m. birželio 7 d. nustatantis koregavimo koeficientus, taikytinus kiekvieno tradicinio operatoriaus referenciniam kiekiui pagal bananų importo tarifų kvotas EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1] su paskutiniais pakeitimais, padarytais Reglamentu (EB) Nr. 216/2001 [2], atsižvelgdama į 2001 m. gegužės 7 d. Komisijos reglamentą (EB) Nr. 896/2001, nustatantį Tarybos reglamento (EEB) Nr. 404/93 detalias taikymo taisykles, susijusias su bananų importui į Bendriją skirtomis priemonėmis [3], ypač į jo 5 straipsnio 2 dalį, kadangi: (1) Žinodama bendrą pagal A/B ir C tarifų kvotas nustatytą turimą kiekį, vadovaujantis Reglamento (EB) Nr. 896/2001 5 straipsnio 2 dalimi, ir gavusi iš valstybių narių informaciją apie referencinių kiekių sumą, nustatytą tradiciniams A/B ir atitinkamai tradiciniams C operatoriams, vadovaujantis to reglamento 4 straipsnio 1 ir 2 dalimis, tam tikrais atvejais Komisija nustato vienkartinį koregavimo koeficientą, taikytiną kiekvieno operatoriaus referenciniam kiekiui. (2) Pagal iš valstybių narių, vadovaujantis Reglamento (EB) Nr. 896/2001 5 straipsnio 1 dalimi, atsiųstą informaciją, referencinių kiekių suma tradiciniams A/B operatoriams yra 1964154 tonos, o tradiciniams C operatoriams – 725180 tonų. Todėl kiekvieno operatoriaus referenciniam kiekiui taikytiną koregavimo koeficientą būtina nustatyti abiem tradicinių operatorių kategorijoms. (3) Reikia nepamiršti, kad 2001 m. antrajam pusmečiui kiekvieno tradicinio operatoriaus referencinis kiekis yra nustatomas remiantis Reglamento (EB) Nr. 896/2001 28 straipsnio 2 dalimi. (4) Šis reglamentas turi įsigalioti nedelsiant, atsižvelgiant į Reglamento (EB) Nr. 896/2001 nustatytus galutinius terminus. (5) Šiame reglamente nustatytos priemonės atitinka Bananų vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Reglamento (EEB) Nr. 404/93 18 straipsnyje numatytų A/B ir C tarifų kvotų koregavimo koeficientas, numatytas Reglamento (EB) Nr. 896/2001 5 straipsnio 2 dalyje, yra toks: - kiekvienam tradiciniam A/B operatoriui: 1,07883, - kiekvienam tradiciniam C operatoriui: 0,97286. 2. 2001 m. antrąjį pusmetį pagal Reglamento (EB) Nr. 896/2001 4 straipsnį kiekvienam tradiciniam operatoriui nustatytas referencinis kiekis, vadovaujantis šio straipsnio 1 dalimi, koreguojamas taikant koeficientą, nustatytą Reglamento (EB) Nr. 896/2001 28 straipsnio 2 dalyje. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. birželio 7 d. Komisijos vardu Franz Fishler Komisijos narys [1] OL L 47, 1993 2 25, p. 1. [2] OL L 31, 2001 2 2, p. 2. [3] OL L 126, 2001 5 8, p. 6. --------------------------------------------------
Oficialusis leidinys L 214 , 08/08/2001 p. 0020 - 0020



Komisijos reglamentas (EB) Nr. 1614/2001 2001 m. rugpjūčio 7 d. iš dalies pakeičiantis Reglamentą (EB) Nr. 2771/1999, nustatantį išsamias Tarybos reglamento (EB) Nr. 1255/1999 taikymo taisykles dėl intervencijos sviesto ir grietinėlės rinkoje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1], su paskutiniais pakeitimais, padarytais Reglamentu (EB) Nr. 1670/2000 [2], ypač į jo 10 straipsnį; kadangi: (1) Komisijos reglamento (EB) Nr. 2771/1999 [3] 2 straipsnyje su paskutiniais pakeitimais, padarytais Reglamentu (EB) Nr. 213/2001 [4], yra nustatyta, kad Komisija, Reglamento (EB) Nr. 1255/1999 42 straipsnyje nustatyta tvarka, valstybėje narėje pradeda arba sustabdo supirkimą konkurso tvarka, pastebėjus, kad dvi savaites iš eilės rinkos kainos toje valstybėje narėje sudaro mažiau arba daugiau kaip 92 % intervencinės kainos. Remdamasi to reglamento 8 straipsniu, Komisija kiekvieną ketvirtadienį turi užregistruoti rinkos kainų kiekvienoje valstybėje narėje lygį atsižvelgdama į jai perduotas kainas. (2) Kadangi šiose taisyklėse reikalaujama, kad supirkimas konkurso tvarka būtų pradėtas arba sustabdytas tuoj pat po to, kai antrą kartą iš eilės buvo užregistruota rinkos kaina, sudaranti mažiau arba, alternatyviu atveju, būtų lygi arba sudarytų daugiau kaip 92 % intervencinės kainos, ir sprendimas tai padaryti nėra pasirenkamas savo nuožiūra, o Komisija turi kuo greičiau jį priimti, netaikydama Reglamento (EB) Nr. 1255/1999 42 straipsnyje nustatytos tvarkos. (3) Pieno ir pieno produktų vadybos komitetas per jo pirmininko nustatytą laiką nepateikė savo nuomonės, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2771/1999 2 straipsnis pakeičiamas ir išdėstomas taip: "2 straipsnis 1. Vadovaujantis šio reglamento 8 straipsnio 4 dalimi pastebėjusi, kad valstybėje narėje dvi savaites iš eilės rinkos kaina sudaro mažiau kaip 92 % intervencinės kainos, Komisija, toje valstybėje narėje pradeda supirkimą konkurso tvarka, laikydamasi Reglamento (EB) Nr. 1255/1999 6 straipsnio 1 dalies nuostatų. 2. Vadovaujantis šio reglamento 8 straipsnio 4 dalimi pastebėjusi, kad valstybėje narėje dvi savaites iš eilės rinkos kaina sudaro 92 % arba daugiau kaip 92 % intervencinės kainos, Komisija toje valstybėje narėje sustabdo supirkimą konkurso tvarka, laikydamasi Reglamento (EB) Nr. 1255/1999 6 straipsnio 1 dalies nuostatų." 2 straipsnis Šis reglamentas įsigalioja septintą dieną po jo paskelbimo Europos Bendrijųoficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, 2001 m. rugpjūčio 7 d. Komisijos vardu Franz Fischler Komisijos narys [1] OL L 160, 1999 6 26, p. 48. [2] OL L 193, 2000 7 29, p. 10. [3] OL L 333, 1999 12 24, p. 11. [4] OL L 37, 2001 2 7, p. 1. --------------------------------------------------